Geitmyråsen naturreservat

Geitmyråsen naturreservat i Asker kommune ble oppretta 14. desember 2018. Naturreservatet ligger i sørhellingen på Villingstadåsen, ved Drammensfjorden sørøst for Hyggen, mellom Gjerdalsbukta i sør og åsen Herstadhei i nord. Området er prega av gammelskog, særlig barskog, men også noe lauvskog i de lavereliggende partiene. Det forekommer også en del barlind. Naturreservatet ble oppretta som en følge av ordninga med frivillig skogvern, og har ikke fått en optimal avgrensning. Noen av de biologisk mest verdifulle delene av området ligger utenfor naturreservatet. Referanser Eksterne lenker (no) Geitmyråsen naturreservat i Miljødirektoratets nettsted Naturbase Naturreservatets verneforskrift hos Lovdata